
ROMÂNIA
JUDEȚUL TIMIȘ
MUNICIPIUL TIMIȘOARA
PRIMAR
COMPARTIMENTUL GUVERNANȚA CORPORATIVĂ
NR. SC2021-10582/15.04.2021
_____________________________________________________________________
             Bd. C.D. Loga nr. 1, Timişoara, tel: +40 256 – 408.300, e-mail:cabinetprimar@primariatm.ro 

RAPORT DE SPECIALITATE
privind declanșarea procedurii de selecție a membrilor Consiliului de administrație la Compania Locală de Termoficare “COLTERM” S.A. Timișoara

	Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind declanșarea procedurii de selecție a membrilor Consiliului de administrație la Compania Locală de Termoficare “COLTERM” S.A. Timișoara;
Facem următoarele precizări: 
În conformitate cu prevederile art. 2 pct. 3 lit. b) din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice, Municipiul Timișoara, prin Consiliul Local al Municipiului Timişoara, este acţionar unic la Compania Locală de Termoficare „COLTERM” S.A,  acesta având calitatea de autoritate publică tutelară în raport cu societatea.
Luând în considerare Hotărârea Adunării Generale a Acționarilor Companiei Locale de Termoficare COLTERM S.A. nr. 4/25.03.2021, înregistrată cu nr. SC2021-9512/07.04.2021 s-a luat act de demisia întregului consiliu de administrație al societății.
Având în vedere propunerile societății pentru întocmirea scrisorii de așteptări înregistrate cu nr. SC2021-11099/21.04.2021 și pe cele ale Direcției Generale Drumuri, Poduri, Parcaje și Rețele de Utilități cu nr. SC2021- 9512/19.04.2021, a fost întocmită scrisoarea de așteptări, anexă la prezentul raport.
În temeiul art. 3 pct.-ul 2 lit. b) din O.U.G. nr.  109/2011 privind guvernanţa corporativă a întreprinderilor publice, autoritatea publică tutelară are competenţa de a propune, în numele unităţii administrativ-teritoriale, candidaţi pentru funcţiile de membri ai consiliului de administraţie.
Declanşarea procedurii de selecţie a membrilor consiliilor de administraţie se realizează, în conformitate cu prevederile art. 3 din Anexa nr. 1 din H.G. nr. 722/2016 pentru aprobarea Normelor metodologice de aplicare a unor prevederi din O.U.G. nr. 109/2011 privind guvernanţa corporativă a întreprinderilor publice, la data la care autoritatea publică tutelară emite actul administrativ în acest sens.
Pentru respectarea procedurii de selecţie a membrilor consiliului de administraţie se iau în considerare dispoziţiile prevăzute la art. 1 din Anexa 1c la Hotărârea de Guvern nr. 722/2016 pentru aprobarea Normelor metodologice de aplicare a unor prevederi din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice,  și se impune întocmirea scrisorii de așteptări, care face parte din setul de documente obligatorii cu care începe procesul de selecţie a membrilor consiliului şi directorilor/membrilor directoratului pentru întreprinderile publice, document de lucru care conţine performanţele aşteptate de la organele de administrare şi conducere şi politica acţionariatului privind administrarea şi conducerea întreprinderii publice”.
Totodată, potrivit prevederilor art. 3, pct. 2, lit. c) din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice, actualizată, Autoritatea publică tutelară are competenţe „să întocmească scrisoarea de aşteptări şi să o publice pe pagina proprie de internet pentru a fi luată la cunoştinţă de candidaţii la postul de administrator sau director înscrişi pe lista scurtă”.
De asemenea, art. 8 din Anexa 1c din Hg nr.722/2016 reglementează faptul că forma finală a scrisorii de așteptări este aprobată de conducătorul autorității publice tutelare, prin ordin.
În conformitate cu dispoziţiile art. 29 alin. (3) şi alin. (5) din O.U.G. nr. 109/2011 privind guvernanţa corporativă a întreprinderilor publice, în cazul în care autoritatea publică tutelară propune candidaţi pentru funcţiile de membri ai consiliului de administraţie, aceste propuneri sunt făcute în baza unei selecţii prealabile efectuate de o comisie formată din specialişti în recrutarea resurselor umane împreună cu un expert independent ale cărui servicii sunt contractate de autoritatea publică tutelară, în acest caz, suportând costurile procedurii de selecţie.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi ale societăţilor comerciale şi regiilor autonome de interes local.
Potrivit art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi comerciale sau regii autonome, în condiţiile legii.
Având în vedere aspectele prezentate mai sus, propunem următoarele:
Autoritatea publică tutelară aprobă declanșarea procedurii de selecție pentru ocuparea posturilor vacante din Consiliul de administrație la Compania Locală de Termoficare “COLTERM” S.A. Timișoara și aprobă Scrisoarea de așteptări conform anexei, care face parte integrantă din prezentul raport.
Autoritatea publică tutelară, prin Consiliul Local al Municipiului Timişoara, va propune candidaţi pentru funcţiile vacante, propuneri făcute în baza unei selecţii efectuate de către Comisia de selecţie constituită prin HCL 64/2021 și un expertul independent care va fi contractat în acest sens.
Anunţul privind selecţia membrilor în consiliul de administraţie se publică în cel puțin două ziare economice și/sau financiare cu largă răspândire, prin grija Primarului Municipiului Timişoara, respectând prevederile legale.
Sursa de finanţare pentru desfășurarea procedurii este asigurată din bugetul local pe anul 2021 la Capitolul 51.02. “ Autorităţi executive”.
	Având în vedere prevederile legale expuse în prezentul raport, apreciem că Proiectul de hotărâre privind declanșarea procedurii de selecție a membrilor consiliului de administrație la Compania Locală de Termoficare “COLTERM” S.A. Timișoara, îndeplinește condițiile pentru a fi supus dezbaterii și aprobării plenului consiliului local.

Consilier,
Lazăr Violeta

